2017  آفریقا میلت‌لر کاپی، مصری 2-1 مغلوب ائدن کامرونون اولدو.
گابونون باشکندی لیبرویل‌ده اوینانان 31.جی آفریقا خالق‌لار کاپی فینالیندا، 7 شامپیونلوقلا یاریشمالارین ان باشاری‌لی تاخیمی اولان مصر ایله کاپی 4 دفعه قالدیران کامرون قارشیلاشدی.
2011-2013.جو ایللرده اوردواسپورون خوجاسی هکتور کوپر یؤته‌تیمین‌دکی مصر، 2009-2010 مؤوسومونده قیسا بیر مدت ترابزون‌اسپورم چالیشدیران هوگو برووسون مربیسی اولدوغو کامرون قارشی‌سیندا 22.جی دقیقه‌ده اؤنه گئچدی.
رومادا اوینایان صلاحین پاسییلا جریمه ساحه‌سینده توپو آلان آرسنالین اورتا ساحه اویونچوسو النئن‌ین گلویلا مصر، سویونما اوتاغینا 1-0 قاباقدا گئتدی.
کامرون، بئشیکتاشین حمله اویونچوسو ابوبکرین اویونا داخیل اولدوغو 2.جی یارییا سرعت‌لی باشلادی. کامرون‌لو اویونجو نکولو، مووکاندونون سول قاناددان اورتاسینا ائتدیگی باش ووروشویلا حسابی 1-1ه گتیردی.
فینالا قدر اوینادیغی 4 قارشیلاشمادا گل سئوینجی یاشایابیلمه‌ین ابوبکر، 88.جی دقیقه‌ده صحنه‌یه چیخدی. اورتا ساحه‌دن آتیلان اوزون پاسی جریمه ساحه‌سینده چوخ یاخشی کنترل ائدن ابوبکر، توپو رقیبین‌دن قورتاردیقدان سونرا ائتدیگی ووروشلا کامرونون اویونو 2-1 قازانماسینی تامین ائتدی.
کامرون بئله‌جه 1984، 1988، 2000 و 2002.جی ایلدن سونرا آفریقا میلت‌لر کاپین‌داکی 5.جی شامپیون‌لوغونو الده ائتدی.
